open-index/open-wikipedia-markdown huggingface dataset:
Romersk jernalder

**Romersk jernalder** er i norsk historie en betegnelse for en del av den samlede jernalderen, og da for perioden mellom rundt 1 – 400 e.Kr. Perioden karakteriseres ved markant kontakt med det romerske rike. I Skandinavia var det stor import av varer, som mynter, kar, bronsebilder, glassbeger, emaljerte spenner, våpen osv. og stilen var markant romersk. noe som gjenspeiles i gjenstandsmaterialet fra grav- og boplassfunn. Perioden deles ofte inn som **eldre romertid** (år 0–200 e.Kr.) og **yngre romertid** (år 200–400 e.Kr.).

Betegnelsen ble gitt av den svenske arkeologen Oscar Montelius for en del av jernalderen i Skandinavia, nordlige Tyskland og Nederland. Navnet er et uttrykk for at Romerrikets innflytelse i det nevnte området i Nord-Europa ble markant større i tiden. Den foregående perioden kalles vanligvis for den før-romerske jernalder, og den etterfølgende, hvor den romerske innflytelsen avtok, kalles for germansk jernalder. Tradisjonelt er perioden blitt inndelt i en eldre (1 – 160 e.Kr.) og en yngre romersk jernalder (160 – 375 e.Kr.) som egnet virkemiddel for de arkeologer som hadde behov for ytterligere presisering. I nyere tid har dette blitt ytterligere oppdelt: B1 (1 – 70) og B2 (70 – 150), samt C1 (150 – 250), C2 (250 – 310) og C3 (310 – 375).

Ved Uppåkra i Sverige utviklet det seg en jernalder boplassen i Skandinavia seg fra ca. 200 e.Kr. og utover. Blant bygningene var et tretempel som var brukt i over 600 år, inn i vikingtiden.

Fra ca. 300 e.Kr. ble Danmarks største og rikeste jernalder boplasser bygget ved Gudme. At stedet hadde en spesiell status kan man se av de mange gull- og sølvskattene som er funnet i Gudme-området. I 1993 ble det funnet spor etter en bygning på 47 x 9,5 meter, som er blitt kalt «Gudmekongens hall».

I Norge har man funnet et spor etter en monumental bygning fra ca. 200 e.Kr. på Sem. Bygningen var hele 16 meter bred, og med et spenn på 9 meter mellom de takbærende stolpene. Høyden antas å ha vært 11-12 meter høyt, noe som tilsvarer et fire etasjers hus.

## Se også
* Førromersk jernalder
* Folkevandringstiden i Norge
* Jernalderen i Norge
* Jernalderen
## Litteratur
* Solberg, Bergljot: *Jernalderen i Norge. 500 før Kristus til 1030 etter Kristus*, Oslo 2000

## Referanser




## Eksterne lenker
* ''Romertid'', artikler om romersk jernalder hos Norgeshistorie.no
Ryggjastykke

**Ryggjastykke** (norrønt *Hryggjarstykki*) er en tapt saga om den norske kongen Harald Gille og hans sønner Inge Krokrygg og Sigurd Munn. Innholdet dekket sannsynligvis tidsrommet 1130&ndash;1139, en periode på knappe ti år.

## Om forfatteren
Boken ble skrevet av Eirik Oddsson rundt 1160. Eirik var antagelig en islandsk forfatter og historiker. Snorre Sturlason gikk god for Eirik ved at han var «en kyndig mann» som reiste til Norge og snakket med mange mennesker. Forfatteren er ellers ukjent på den måten at man ikke vet mer om hans liv, og heller ikke kjenner til andre verk han kan ha skrevet.

## Brukt som kilde
Ryggjastykke betyr «Ryggstykke». Hvorfor sagaen fikk det navnet, er ukjent, men det har vært foreslått at tittelen kan bety et stykke pergament som er brettet i to etter ryggen.

Selv om sagaen er tapt har deler av den gått inn i *[[Heimskringla|Sagaene om de norske kongene]]* (*Heimskringla*) som Snorre skrev. Den gikk også delvis inn i *[[Morkinskinna]]* hvor den blir sitert tilsvarende som hos Snorre:

:«Nå går fortellingen til sønnene til kong Harald, Inge og Sigurd, i henhold til opptegnelsene til den kloke og kresne mannen Eirik Oddsson. Fortellingen er for en stor del fra det som ble fortalt av lendmannen Håkon Mage, som var til stede og fortalte om disse hendelsene da de for første gang ble skrevet ned. Han selv og hans sønner deltok i disse hendelsene og de fleste slagene. Han kjente de menn som er navngitt her. Han som skrev fortellingen har også navngitt flere andre sannferdige menn som kilder for denne opptegnelsen.»

Forfatterne av *[[Fagrskinna]]* har også benyttet Ryggjastykke selv om de i motsetning til de som nevnes ovenfor ikke uttrykkelig har sitert kilden. Det har blitt antydet at Morkinskinna, Heimskringla og Fagrskinna har benyttet tre ulike avskrifter av Eirik Oddssons verk.

## Samtidssaga
I motsetningen til senere sagaer om de norske kongene er Ryggjastykke hovedsakelig et prosaverk, skjønt det synes som om det til en viss grad har benyttet noe skaldedikt. Tidligere forskere mente at verket opprinnelig hadde dekket større deler av 1100-tallet, fra 1130-tallet og helt fram til 1160-tallet, kanskje også 1170-tallet, men nyere analyser har gitt indikasjoner på at verket kun har dekket årene 1136&ndash;1139, muligens også hele Harald Gilles tid som konge. En teori går ut på at Eirik kan ha skrevet Ryggjastykke for å lansere tronpretendenten Sigurd Slembe som martyr. Sigurd ble torturert og drept av mennene til kong Inge Krokrygg, og i beskrivelsene av disse hendelsene fremstilles Sigurd som sterk og rolig, og han skal ha sunget salmer mesteparten av tiden. Det finnes imidlertid ikke andre kilder som tyder på at Sigurd ble dyrket som hellig.

Det ble skrevet en gang mellom 1150 og 1160, noe som gjør det til den første samtidssaga, og et av de første verkene i sagalitteraturen.

## Referanser


## Eksterne lenker
*Norsk biografisk leksikon om Eirik Oddsson og Ryggjastykke
Izumo

**Izumo** (出雲国; *Izumo no kuni*) var en gammel provins i Japan, som siden består av de østlige delene av Shimane i Chugoku. Navnet *Izumo* stammer fra gudinnen Izanami.

## Referanser
Rolf Erling Andersen

**Rolf Erling Andersen** (født 3. juli 1947 i Skien, død 7. august 2021) var en norsk politiker fra Arbeiderpartiet, og tidligere ordfører i Skien kommune. 

Han var utdannet elektriker ved Norsk Hydro Porsgrunn i 1968. Andersen var leder av fagforeningen i Skiensfjordens kommunale kraftselskap (SKK) fra 1976 til 1990, og seksjonsjef ved SKK fra 1991 til 1994.

I 1983 ble han med i bystyret i Skien. Andersen var ordfører i Skien første gang i 1993, deretter i perioden 1995 til 1999 og fra 2003 til 2011. Han var medlem av Arbeiderpartiets sentralstyre fra 1995 til 2003, leder av Arbeiderpartiets kommunalpolitiske utvalg fra 1997 til 2002 og vararepresentant til Stortinget 2001&ndash;2005.

## Referanser


## Eksterne lenker
* 
*
Dylan og Cole Sprouse

**[[Dylan Thomas Sprouse]] og [[Cole Mitchell Sprouse]]** (født 1992) er amerikanske skuespillere. De er eneggede tvillinger, og ble født i Arezzo i Italia, men bor nå i USA. Deres foreldre er Matthew Sprouse og Melanie Wright. Cole og Dylan begynte sine skuespillerkarrierer da de bare var 6 måneder gamle. Da begynte de i serien *Grace Under Fire*, hvor de var til 1998. Den mest populære rollen guttene hadde, var rollen i *Big Daddy*. Første gang Cole spilte alene uten broren, var i 1999, da Cole fikk rollen som «Ben Geller» i den populære TV-serien *[[Venner for livet]]*. Nå er den mest populære TV-serien *The Suite Life*, hvor Cole og Dylan spiller tvillingene Zack og Cody. Etterpå skiftet *The Suite Life* navnet til *The suite life of Zack and Cody*, og på norsk kalles serien *[[Zack og Codys søte hotelliv]]*. De har også spilt hovedroller i filmen *[[The Prince and the Pauper]]* Nå vises The Suite life on deck der de spiller Zack og Cody.

## Eksterne lenker
* 
* SprouseBros.com  &ndash; offisiell nettside
Oltedal

**Oltedal** er et tettsted og en skolekrets i Gjesdal kommune i Rogaland. Tettstedet har  innbyggere per 1. januar , og ligger 11 kilometer øst for Ålgård. **Oltedal** er også et dalføre som går fra vest mot øst før den bøyer nordover og ut i Høgsfjord.

## Navnet
Gamle navneformer har vært Optedal (1519), Olttedall (1521), Alttedal, Altedal og Oftedal. Navnet kommer fra fuglenavnet alpt (olpt) eller elptr som i gammel tid betydde svane. Dalen har antagelig fått navnet på grunn av svaner som overvintrer nederst i dalen. En annen teori er at den fikk navnet fordi dalen bukter seg som en svanehals.

## Stedet
Oltedal kraftverk ble bygget av Stavanger kommune i 1909 for å forsyne byen med elektrisitet. Etterhvert ble det anlagt garnindustri her, Svanedal Ullvarefabrikk og Gjestal Spinneri. Dalen har flere sandtak, og sand og grus ble tidligere lastet ut gjennom havna i Oltesvik. Av annen aktivitet kan nevnes Jackon Oltedal AS som ble etablert i 1983.

Under krigen mobiliserte hæren ved Svanedal Ullvarefabrikk i april 1940. Utstyr ble fraktet inn til Oltedal hvor soldater fra Stavanger og Jæren ble dresset opp før de rykket ut og møtte tyskerne ved Bråstein. Nordmennene ble raskt presset tilbake til Dirdal hvor de satte seg fast ved Dirdal og i Gloppedalsura. Under krigshandlingene søkte lokalbefolkningen tilflukt i Uburhedlaren som etter krigen ble rustet opp til tilfluktsrom.

Fylkesvei 45 går gjennom dalen, men utenom tettstedet. Veien gjennom dalen ble oppgradert i 2005 og 2006 og ble gjenåpnet rett før påsken i 2006. Fra fylkesveien ved Gjestal Spinneri øverst i dalen går fylkesvei 508 til Høle.

Oltedal Musikkorps har vunnet 3. divisjon i NM for brassband to ganger, i 1988 og 1992. Korpset har senere slått seg sammen med Ålgård Musikkorps og dannet Gjesdal Brass Band. Korpset tok andreplass i NM i 3. divisjon i 2006 og rykket opp i 2. divisjon. I 2008 fikk korpset en 10.-plass i 2. divisjon.

Stedet har også en fotballklubb, Oltedal FK, i 5. divisjon.

Klatreentusiaster bruker *Trollsteinane* til klatring.

## Referanser


## Litteratur
*Arneson, Søren: *Gards- og ættesoga for Gjestal*, Gjestal kommune, Stavanger 1939
*Nerheim, Gunnar og Øye Gjerde, Kristin: *Energiske linjer: Stavanger Energi gjennom 100 år 1898-1998*, Stavanger Energi AS, Stavanger 1998

## Eksterne lenker
* Gjesdal Brass Band
Abakus (arkitektur)

:

**Abakus** er den øvre, plateformete delen av kapitélet på en søyle, som benyttes som opplagringspunkt for bjelker.

## Litteratur
*Gunnarsjaa, Arne (1999) *[[Arkitekturleksikon (1999)|Arkitekturleksikon]]*. Oslo : Abstrakt forlag. ISBN 82-7935-007-1 (e-bok fra bokhylla.no)
Crescencio Perez

**Crescencio Perez** (født 1895, død 1986) var en slags «røverkonge» som holdt til i det uframkommelige Sierra Maestra i trygg avstand fra politiet i Santiago de Cuba og i byene på slettelandet (Bockman 1984). I Sierra Maestra bodde ellers fattigbønder som livnærte seg på kaffedyrkning og produksjon av trekull (Foss, 2004).

Perez kjente Sierra Mastra-fjellene inn og ut, hadde informanter i byer og landsbyer, kontrollerte selv en rekke små landsbyer i fjellene og hadde en liten styrke på et sted mellom 50 og 100 mann. Svært få av dem kunne lese og skrive, og alle kom fra fattige kår. 

Frank Pais skal høsten 1955 ha oppsøkt Perez og overbevist han om å slutte seg til 26. juli-bevegelsen. Kunnskapene som Perez og hans menn hadde om Sierra Maestra, ble også til uvurderlig nytte for Fidel Castro og de andre overlevende fra Granma. Mye taler for at Perez bistand var avgjørende for den revolusjonære gruppens overlevelse i de første månedene etter Granmas landkjenning 2. desember 1956, og under general Eulogio Cantillos Verano-offensiv. 

Til tross for sin frynsete bakgrunn, ble Perez en av Fidel Castros mest betrodde løytnanter, og sin alder til tross &ndash; 65 år i 1956 &ndash; viste han seg også å være en dyktig geriljasoldat ifølge Che Guevara

Perez debut som «røverkonge» skal ha oppstått på 20-tallet under det brutale regimet til president Gerardo Machado. Røverbanden livnærte seg på kvegtyveri, smugling og annet tyveri fra storgodsene på slettelandet utenfor Sierra Maestra. Noen av de revolusjonære fant ut at Perez også drev med produksjon av marihuana, og rapporterte dette til Fidel Castro. Svaret de fikk var at de måtte se gjennom fingrene med det. Det var noe man kunne ta opp senere. Akkurat nå var Perez altfor viktig til at man kunne støte han fra seg av den grunn (Bockman 1984).

Dette sier ikke så rent lite om betydningen som Fidel Castro tilla Perez. Som kjent var Fidel Castro svært strikt på disiplinen i geriljabevegelsen og rusmidler var så godt som forbudt (Foss, 2004). Sent i 1957 eller i begynnelsen av 1958 ble Perez utnevnt til *comandante*. 

## Referanser og fotnoter


## Litteratur
* Bockman, Larry J. (1984) The Spirit of Moncada: Fidel Castro's Rise to Power, 1953 – 1959, Marine Corps Command and Staff College
* Foss, Clive (2004) «Fidel Castro», DAMM & SØN, ISBN 82-496-0531-4
Billy Talent II

***Billy Talent II*** er den tredje utgivelsen fra det kanadiske rockebandet Billy Talent og ble utgitt i 2006.

## Sporliste
#«Devil in a Midnight Mass» &ndash; 2:52
#«Red Flag» &ndash; 3:16
#«This Suffering» &ndash; 3:56 
#«Worker Bees» &ndash; 3:44
#«Pins & Needles» &ndash; 3:11
#«Fallen Leaves» &ndash; 3:19
#«Where Is the Line?» &ndash; 3:49
#«Covered in Cowardice» &ndash; 4:12 
#«Surrender» &ndash; 4:06
#«The Navy Song» &ndash; 4:31
#«Perfect World» &ndash; 3:06
#«Sympathy» &ndash; 3:18
#«Burn the Evidence» &ndash; 3:40

## Eksterne lenker
*
Theodor Abildgaard

**Theodor Frederik Scheel Abildgaard** (1826–1884) var en norsk politisk aktivist. Han er kjent som en av lederne i Thranebevegelsen, som var den første norske arbeiderbevegelsen.

Abildgaard kom med i Thranebevegelsen som student og ble snart en av de ledende ved siden av Marcus Thrane. Han representerte Kristiania Arbeiderforening på sentralmøtet i august 1850, hvor han fremla forslag om en ny grunnlov. Abildgård var reformist, ikke idealistisk sosialist som Thrane, og var vesentlig stortingspolitisk interessert. 

Da Thrane etter februarrevolusjonens nederlag hadde tapt troen på de revolusjonære muligheter i Norge, overlot Thrane fra januar 1851 Abildgaard redaksjonen av bevegelsens organ *[[Arbeider-Foreningernes Blad]]*. Ved Abildgaards søndagsskole i 1851 var blant annet Henrik Ibsen en tid lærer. Imidlertid blev Abildgaard etter det nye sentralmøtet («Lilletinget») i juli 1851 sammen med Thrane med flere arrestert for å ha lagt revolusjonære planer. 

Hans rivninger med Thrane førte til brudd i fengslet og Abildgaards utgivelse av en rivaliserende avis. Abildgaard ble av den ekstraordinære kommisjon for arbeidersaken i april 1854 dømt til tre års straffarbeide, en straff Høyesterett i 1854 øket til fire år. Etter fengselsoppholdet bodde han i Oslo, men holdt seg utenfor politikk. En tid var han kasserer ved fattigvesenet, men var syk i flere år.

## Referanser
Billy Talent (album)

***Billy Talent*** er den andre utgivelsen av det kanadiske bandet Billy Talent og ble utgitt i 2003.

## Sporliste
#«This Is How It Goes» &ndash; 3:27
#«Living in the Shadows» &ndash; 3:15
#«Try Honesty» &ndash; 4:13
#«Line & Sinker» &ndash; 3:37
#«Lies» &ndash; 2:58
#«The Ex» &ndash; 2:40
#«River Below» &ndash; 3:00
#«Standing in the Rain» &ndash; 3:20
#«Cut the Curtains» &ndash; 3:50
#«Prisoners of Today» &ndash; 3:53
#«Nothing to Lose» &ndash; 3:38
#«Voices of Violence» &ndash; 3:10

## Kilder
* 

## Eksterne lenker
*
Olav Harald Ulstein

**Olav Harald Ulstein** (født 1963) er en norsk kommunepolitiker (FrP) og selvlært  maler. Han maler i hovedsak naturalistiske landskapsbilder. Han har hatt en rekke utstillinger. Fra høsten 2023 er han ordfører i Sykkylven kommune. Ulstein deltok i realityserien *[[Farmen]]* på TV 2 i 2014. I 2020 var han en av deltakerne på Torpet, men kom ikke inn som fullverdig deltaker.

## Referanser


## Eksterne lenker
* Olav Harald Ulsteins nettside 
* Sykkylven Kunstgalleri
Krattalant

**Krattalant** (*Pentanema salicinum*, tidligere *Inula salicina*) er en plante som fortrinnsvis vokser på artsrike og kalkrike strandenger. I Norge er planten vanligst på det sørlige Østlandet omkring Oslofjorden.

## Referanser




## Eksterne lenker
*
Live at Vega

***Live at Vega*** er et dobbelt konsertalbum utgitt den 6. mars 2006 av Kaizers Orchestra med opptak fra en konsert gruppen hadde i Vega i København den 6. oktober 2005. Denne konserten ble også filmet og utgitt på DVD som *[[Viva la Vega]]*.

## Sporliste
**Disk 1**
#«KGB»
#«Delikatessen»
#«Knekker deg til sist»
#«Hevnervals»
#«Container»
#«Señor Flamingos adieu»
#«Blitzregn baby»
#«Bøn fra helvete»
#«Mann mot mann»
#«Kontroll på kontinentet»
#«Christiania»
#«På ditt skift»
#«Dr. Mowinckel»
#«Di grind»
#«Dieter Meyers Inst.»

**Disk 2**
#«Evig pint»
#«Ompa til du dør»
#«Maestro»
#«Mr. Kaizer, hans Constanze og meg»
#«Sigøynerblod»
#«Bak et halleluja»
#«Resistansen»
#«170»
#«Die polizei»
## Medvirkende
### Kaizers Orchestra
* Janove Ottesen - sang, gitar, oljetønner, produsent
* Geir Zahl - gitarer, oljetønner, kor
* Terje Winterstø Røthing - gitarer, oljetønner, kor
* Øyvind Storesund - kontrabass, kor
* Helge Risa - pumpeorgel, piano, trekkspill
* Rune Solheim - trommer, perkusjon, askebeger

### Øvrige
* Johan Berntsen - F.O.H.
* Nils Foss - lys
* Tor Sørnes - backline 
* Stig Kamonen - monitor 
* Steinar Espeland - merchandise
* Bjarke Mønsted - turnéleder (Utland)
* Spilling Johanssen - turnéleder (Norge)

## Eksterne lenker
* 
* Live at Vega
Rollmops

**Rollmops** er tradisjonelt en sildefilet uten ben, rullet sammen rundt en sylteagurk eller løk. Fileten rulles ved å begynne med halen. Rullen festes med en eller to trestikker. Det antas at rollmopsen har sin opprinnelse i det tyske kjøkken, nærmere bestemt fra Berlin. Navnet kommer ifølge ordboken Duden av likheten med utseendet til hunderasen mops. 

Sidefileten brukes i en rekke varianter. En tysk variant tilberedes med utvannet og filetert spekesild, renset for ben. Hver filet smøres med sennep og påstrykes en blanding av kapers, løk og syltet agurk. Deretter rulles fileten fra halen og festes med en stikke eller bomulstråd. Silderullene legges i en stor krukke og marineres i en kokt, avkjølt eddiklake med krydder. Rollmopsen ligger i laken i tre døgn før den er klar til servering.

Rollmops kan også lages av kokt, usaltet sild som legges i lake av eddik og krydder (Bornholm). En fransk betegnelse og variant av retten er *Hareng au paupiette.*  Den består av utbenet fersk sild som rulles og legges på fat, og får kokende lake over. I Schønberg-Erkens kokebok brukes spekesild som blir utbenet, rullet og bundet omkring løk og agurk. Fisken blir deretter kokt i vann med eddik og sukker. Oppskrifter finnes også for rollmops med gjedde og hvitting.

Rollmops spises gjerne som snacks og aperitiff, men blir også servert sammen med smørbrød eller poteter.


Fil:Buesum rollmops 27.12.2014 15-03-22.JPG|Røkte rollmops i Busum, Schleswig-Holstein i Tyskland.
Fil:Labskaus.jpg|Tysk lapskaus (Labskaus) med speilegg og rollmops.


## Referanser

## Eksterne lenker
*
Persepolis (tegneserie)

***Persepolis*** er en selvbiografisk tegneserie av iranske Marjane Satrapi. Den ble gitt ut i fire deler i Frankrike, og to deler på engelsk. I Norge har alle fire delene blitt gitt i en bok av No Comprendo Press. Tittelen kommer fra navnet på den gamle persiske byen Persepolis.

Tegneserien handler om Satrapis liv. Den starter da sjahen blir styrtet i 1979, og forteller videre om hvordan det var å bo i Teheran under Irak-Iran-krigen, til hun som fjortenåring flyktet til Wien og måtte leve der uten foreldrene sine. Hun flytter etterhvert tilbake til Iran, hvor hun gifter seg, skiller seg og flytter til Paris.

Den andre delen vant prisen for beste scenario under Angoulême Internasjonale Tegneseriefestival.

I 2007 kom en tegnefilm basert på tegneserien. Den hadde premiere på filmfestivalen i Cannes, til stor kritikk fra de iranske styresmaktene.

## Referanser
Hapoel Tel-Aviv

**Hapoel Tel Aviv** er en israelsk fotballklubb som ble opprettet i 1923.

## Supportere
Klubbens supporterne "De røde djevlene av Israel" og blir politisk assosiert med den sosialistiske ideologien. Fansen er også kjent for å være svært antirasistisk, samtidig som de er opptatt av å bekjempe politibrutalitet. Kjente bannere er: "100% anti maccabi", "Der hvor politiet er, er det ingen fans"

## Meritter
### Førstelag
* **Championships (13):** 1933/34, 1934/35, 1937/38, 1939/40, 1943/44, 56/57, 65/66, 68/69, 80/81, 85/86, 87/88, 99/00, 09/10
* **Nasjonal Cup(16):** 1927/28, 1933/34, 1936/37, 1937/39, 1938/39, 1944/45 59/60, 71/72, 82/83, 98/99, 99/00 05/06, 06/07, 09/10, 10/11, 11/12
* I**srael Supercup(3):** 1969/70, 1970/71, 1981/82
* **Toto Cup(1):**01/02
* **Asiatiske klubbChampionship (1):** 1967
* **Store Europeiske oppnåelser:** 1/4 finale UEFA-cupen. [2001/2002]

## Stadion
Hapoels stadion er Bloomfield Stadium i Tel Aviv og er bygget på deres gamle bane "Bassa"(myren). Dagens stadion ble bygget i 1962, men måtte oppgraderes i henhold til UEFA-reglementer i 2001. Kapasiteten er på rundt  delt i 13 forskjellige felter. Den harde kjerne av fans holder seg til felt 5. Stadionet deles også med deres bitre fiender Maccabi Tel-Aviv ettersom stadion eies av Tel-Aviv by.

## Referanser


## Eksterne lenker
* Official Site
* Ultras Hapoel Tel Aviv
* Red Fans
* Shedim – Forum
Kasseler

:*Artikkelen behandler kjøttretten kasseler; kasseler betegner ellers en person fra [[Kassel]]. Se også [[Kasselerbrød]].*

**Kasseler** eller **kassler** er syrna og lettrøkt svinekjøtt, framstilt av ribbestykke (*Kasseler Rippenspeer*), koteletter (*Kasseler Kotelett, Kasseler Lachsfleisch*), nakke (*Kasseler Kamm*), skulder (*Kasseler Blatt*) eller bukstykke.

Det er uklart hvor navnet kommer fra. Det blir ofte sagt at navnet kommer fra en slaktermester ved navn Cassel, som virket i Berlin på slutten av 1800-tallet. Lister over byens innbyggere viser imidlertid at det på 1800-tallet ikke bodde noen som het Cassel eller Kassel i Berlin. På samme måte er det heller ikke mulig å bevise at navnet har sin opprinnelse fra den tyske byen Kassel.

Kassler kan serveres stekt, kokt eller ovnsbakt, og kål er vanlig tilbehør. 

## Referanser
Ole Andreas Lindeman

**Ole Andreas Lindeman** (1769–1857) var en norsk organist og musikkpedagog.

## Liv og virke
### Bakgrunn
Etter examen artium ved katedralskolen havnet Lindeman i København, hvor han studerte jus. Etter hvert skulle det vise seg at musikken tok gradvis mer tid, og han avbrøt studiet i 1799. Ole Andreas ble elev av kapellmester Israel Gottlieb Wernicke og opptrådte på konserter med klaver eller fiolin. 

### Karriere
Etter en anmodning fra biskop Johan Christian Schønheyder flyttet Lindeman til Trondhjem for å bli organist i Vår Frue kirke.

Ole Andreas Lindeman ble den dominerende musikkpedagog i Trondhjem – «privilegert stadsmusicus» – gjennom et halvt århundre. Han var også sang- og musikklærer ved Trondhjems Borgerlige Realskole. I 1835 utga han med offentlig støtte den aller første norske koralbok, som ble distribuert til alle kirker i Norge som hadde orgel.

Lindeman ble gift med Anne Severine Hickmann i 1802, og tilsammen fikk de fem sønner. Av disse ble hele tre organister, mens én ble prest og en annen lege. Den eldste sønnen, Frederik Christian, etterfulgte faren i Vår Frue kirke, Just Riddervold ble organist i Domkirken og Ludvig Mathias reiste til Vår Frelsers kirke i Oslo. Sistnevnte var far til musikkpedagog Peter B. Lindeman, som ledet Musikkonservatoriet i Oslo i mange år, og organist Kristian T. M. Lindeman som overtok som organist etter sin onkel i Domkirken.

Ole Andreas Lindeman døde 88 år gammel, og var i hele sin tid som organist knyttet til Vår Frue kirke i Trondheim.

## Referanser


## Kilder
* Ole Andreas Lindeman i Norsk biografisk leksikon
Helge Risa

**Helge Risa** (født 1975) er en norsk musiker som spiller i bandet Kaizers Orchestra. Han spiller pumpeorgel, trekkspill og andre tangentinstrumenter samt oljetønne.

## Bakgrunn
Risa er oppvokst ved Flesland utenfor Bergen og bosatte seg senere i Stavanger. Han var nest yngst av fire søsken, faren var lærer og moren var husmor og musikklærer. Han spilte klassisk piano fra femårsalderen, deltok i Ungdommens pianomester som 10-åring og gikk på musikklinje på Langhaugen videregående skole. Han er utdannet lærer fra lærerhøgskolen på Landås. 

## Karriere
Risa har vært organist i Gnom og Kaizers Orchestra. I begynnelsen av karrièren med Kaizers Orchestra jobbet han som lærer og var klasseforstander på Nylund skole i Stavanger. Senere ble han musiker på heltid. I dokumentaren «Den tilfeldige rockestjernen» som Leiv Igor Devold laget om Kaizers Orchestra var Risa hovedpersonen. 

Etter at Kaizers Orchestra tok pause på ubestemt tid har han jobbet som maskinfører og tømrer.

## Diskografi
### [[Kaizers Orchestra]]
;Album
**[[Ompa til du dør]]* (2001)
**[[Evig pint]]* (2003)
**[[Maestro]]* (2005)
**[[Live at Vega]]* (2006)
**[[Maskineri]]* (2008)
**[[250 Prosent]]* (2008)
**[[Våre demoner]]* (2009)
**[[Violeta Violeta Volume I]]* (2011)
**[[Violeta Violeta Volume II]]* (2011)
**[[Live i Oslo Spektrum]]* (2011)
**[[Violeta Violeta Volume III]]* (2012)
;Singler/EP-er
**[[Kaizers Orchestra EP]]* (2000)
**[[Død manns tango]]* (2002)
**Mann mot mann* (2002)
**Kontroll på Kontinentet* (2002)
**[[Mann mot mann]]* (2002)
**Di grind* (2003)
**Evig pint* (2003)
**[[The Gypsy Finale]]* (2004)
**[[Maestro EP]]* (2005)
**Knekker deg til sist* (2005)
**Maestro* (2005)
**Christiania* (2005)
**Blitzregn baby* (2006)
**Enden av november* (2007)
**9mm* (2008)
**Apokalyps meg/Du og meg Lou, og din fru* (2008)
**Die polizei* (2009)
**Prosessen* (2009)
**Philemon Arthur & the Dung* (2010)
**Hjerteknuser* (2010)
**En for orgelet, en for meg* (2011)
**[[En for orgelet, en for meg EP]]* (2011)
**Tusen dråper regn* (2011)
**Drøm videre Violeta* (2011)
**Diamant til kull* (2011)
**Aldri vodka Violeta* (2012)
**Siste dans* (2012)
**Stjerner i posisjon/Cecilia I. Velur* (2013)
### [[Gnom (band)|Gnom]]
**[[Mys (album)|Mys]]* (1998)
### Deltar på
* Frelsesarmeen: *[[Stolpesko (album)|Stolpesko]]* (2002)
* Visions Magazine: *[[All Areas Volume 43]]* (2003)
* United: *[[United &ndash; Musikken fra filmen]]* (2003)
* Visions Magazine: *[[All Areas Volume 66]]* (2005)
* Tyrilistiftelsen: *[[Hjertestups &ndash; Tyrilistiftelsen 30 år]]* (2010)
* Thorbjørn Egner-hyllest: *[[Vi har den ære &ndash; en hyllest til Thorbjørn Egner]]* (2012)
## Referanser


## Eksterne lenker
* 
*
Hopfenspargel

**Hopfenspargel** (humleasparges) eller **Hopfensprossen** (humlestenger) er en tysk gastronomisk spesialitet.

Humlestenger er de unge skuddene av humleplanten, og høstes fra midten av mars til begynnelsen av april. For å hjelpe humlen til kraftigere vekst, ble de fleste skuddene fjerna tidlig på våren, mens tre hovedskudd ble stående igjen for å drives fram til blomstring og modning for ølbrygging.

Med den tiltakende masseproduksjonen av humle i plantasjer forsvant den tradisjonelle bruken av humleskudd i matlaging. I seinere år har noen produsenter relansert humleskudd som en sjelden spesialitet.

Humleskuddene tilberedes som asparges – kokes i salta vann og serveres med smelta smør, salt og pepper.

## Eksterne lenker
* Hopfenspargel
Blod, Snått & Juling

**Blod, Snått & Juling** var et norsk rockeband fra Bryne, grunnlagt rundt 1990 av Janove Ottesen og Geir Zahl. 

Bandet spilte inn surrealistiske, egenkomponerte pønk-viser med tekster på dialekt, og var en tidlig forløper til det som skulle bli Kaizers Orchestra.

## Historie
Barndomskameratene Janove Ottesen og Geir Zahl startet bandet **Blod, Snått og Juling** da de var tenåringer. I starten besto bandøvingene av at de to satt og improviserte på Zahls gutterom, mens de tok opp låtene på vanlig kassettspiller. De gjorde sin første studioinnspilling i 1994, i Dagfin «Daffy» Engelsvolds hjemmestudio på Klepp. Sangen «Ein glad tunnel» var først ut, deretter ble ni sanger spilt inn på to dager. Janove og Geir sto for alle instrumentene. Hele opplaget på 50 kassetter ble solgt ut.

I 1995 gikk de i studio på nytt, denne gang mer seriøst, hos Lydkompaniet i Sandnes med Jens Holm som tekniker. Seks sanger ble spilt inn, tre av dem med fullt band – Frode Efteland på trommer og Terje Winterstø Røthing på el-gitar. Nok en gang ble resultatet en kassett. Tittelen var *Sympatiske fisk* og opplaget var på 100 eksemplarer. Sangene het blant annet «Kadavers», «Månemann» og «Ut av kroppen opplevelse», og kassetten fikk god omtale i Jærbladet.  

På denne tida gjorde bandet sporadiske konsertopptredener. 

Høsten 1995 flyttet Janove og Geir til Bergen for å studere. Mange nye sanger ble lagd, fremdeles med norske tekster, men nå mer preget av popmusikk og med koringer. Sommeren 1996 ble seks nye sanger med fullt band (Efteland og Winterstø Røthing, pluss Gaute Tengsareid på bass) spilt inn, med tanke på kassettmarkedet. Blod, Snått & Juling ble imidlertid ikke fornøyde med resultatet og opptakene ble aldri offentliggjort.

Da Janove skulle avtjene førstegangstjenesten i Harstad i 1996 ble Blod, Snått & Juling lagt på is.

Under lanseringen av boka *Kontroll på kontinentet* i 2006 spilte Geir og Janove blant annet «Kadavers» og «Søvnlaus» fra Blod, Snått og Juling-tida.

## Diskografi
**[[Ein glad tunnel]]* (1994)
**[[Sympatiske fisk]]* (1995)

## Referanser
Mutzbraten

**Mutzbraten** er en kulinarisk spesialitet fra Thüringen i Tyskland.

Mutzbraten framstilles av benfritt svinekjøtt av bog, nakke eller kam, som er krydra med salt, pepper og merian og marinert. Kjøttet grilles i spesielle «Mutzbratenständen» som fyres med bjørkeved. Som tilbehør brukes mest surkål.

Særlig utbredt er Mutzbraten i Schmölln og Altenburg i Øst-Thüringen. I dialekten i Altenburg betyr «Mutz» et dyr uten hale – i dette tilfellet gris. I enkelte andre dialekter er «Mutz» et fabelvesen.

## Eksterne lenker
* Oppskrifter for Mutzbraten (Tysk)
* Mutzmuseum (Tysk)
Valle kirke

**Valle kirke** er navnet på flere kirker i Norge:

*Valle kirke (Lindesnes), kirke i Lindesnes
*Valle kirke (Aust-Agder), kirke i Valle i Setesdal
Moaning Lisa

«***Moaning Lisa***» var den sjette halvtimeslange sesongen av TV-serien *[[Simpsons]]* som ble vist på TV. Den ble opprinnelig vist i USA for første gang den 11. februar 1990.

Episoden handler om Lisas depresjon og hennes forsøk på å stenge den inne ved å spille saksofon.

## Handling

Lisa våkner en morgen med et akutt tilfelle av blues. Læreren hennes oppdager tristheten hennes og sender med henne en lapp hjem til foreldrene. Homer og Bart bruker imidlertid tiden på å spille et videospill. Bart har 48 seire på rad, og bruker bare én runde på å slå hodet av Homers bokser på skjermen. Mens Homers bokser ligger nede for telling gir Marge ham lappen fra Lisas lærer. Ingen ting foreldrene sier kan gjøre Lisa gladere.

Lisa sniker seg ut av rommet sitt da hun hører musikk fra det fjerne. Hun følger etter lyden, og finner en sjelfull saksofonspiller, Bleeding Gums Murphy, som spiller blues. Murphy lærer Lisa hvordan hun skal uttrykke følelsene sine igjennom saksofonen.

Senere, da Marge kjører Lisa til skolen, forteller Marge henne at hun skal smile uansett hvordan hun føler seg innvendig. Marge ser at Lisa skjuler sine ekte følelser og at klassekameratene hennes utnytter henne, så hun sier at det kanskje er best å være seg selv, og da blir Lisa gladere igjen.

I mellomtiden får Homer leksjoner fra en lokal videospillmester slik at han kan få omkamp mot sønnen. Akkurat i det han er i ferd med å vinne, plugger Marge ut TV-en for å fortelle at Lisa har det bra igjen. Bart griper muligheten til å beholde sin ubeseirede status som boksechampion, og forteller glisende at han har trukket seg tilbake fra bokseringen. Senere besøker familien Simpson en jazzklubb for å høre Bleeding Gums Murphy synge en sang som er skrevet av Lisa.
Schmandkuchen

**Schmandkuchen** (rømmekaker) – også kalt **Breikuchen** eller **Schmierkuchen** – er en kulinarisk spesialitet fra Eichsfeld i Thüringen.

Kakene bakes av gjærdeig, og er belagt med frukt eller kvarg, som igjen er dekt av et lag rømme, pudding eller grøt. Oppskriften varierer fra landsby til landsby, og går ofte i arv gjennom generasjoner. Dingelstadt har en årlig «Breikuchenfest».
Bakka kirke

**Bakka kirke** (**Bakka kyrkje**) ligger i bygda Bakka i Nærøyfjorden i Aurland kommune. Kirken ble vigslet 11. mai 1859 og er oppført etter tegninger av Christian H. Grosch.
Bakka kirke var den første kirken Grosch tegnet i Bjørgvin bispedømme. 

Kirken er den første som ble reist på stedet og man valgte å plassere den der ettersom det var midt i kirkesognet. Før kirken ble bygd hørte folk i området til Undredal stavkirke i Undredal ved Aurlandsfjorden. 

Kirken er liten og hvitmalt og har et stort vindu på hver langside i skipet. Den har 200 sitteplasser. Mot vest er et lite galleri.

Altertavlen er fra 1907, viser Jesus i Getsemane og er malt av Nils Bergslien. Rammen er skåret av Magnus Dagestad. Før altertavlen kom på plass i kirken hadde man et enkelt trekors ved alteret. Prekestolen er fra samme år som kirken ble innviet i 1859 og døpefonten kom til i 1936. Den er i tre med tilhørende dåpsfat og dåpsmugge i kobber.

Orgelet ble innviet i 1999 og er bygget av Nils Arne Venheim. Orgelet førte til strid om plasseringen i kirkerommet ettersom Riksantikvaren ikke ga tillatelse til de nødvendige ombygginger av galleriet for at  orgelet skulle få plass. Orgelet ble derfor satt i koret.

## Referanser


## Litteratur
* Anne Marta Hoff: Bakka kyrkje i «Norges kirker»
* 
* 

## Eksterne lenker
* Bakka kirke  hos Fylkesarkivet i Sogn og Fjordane
* 
*
Gol Transportes Aéreos

**Gol Transportes Aéreos** (IATA-kode: **G3**) er et flyselskap fra Brasil som drives etter en lavprismodell. Hovedkontoret ligger i São Paulo. Selskapet opererer flygninger til en rekke destinasjoner i Brasil samt internasjonale flygninger til flere større byer Sør-Amerika. Det inngår i det familieeide konsernet Grupo Áurea, som også eier en rekke buss-selskaper. Selskapet her en flåte på om lag 65 Boeing 737-fly.

Selskapet ble etablert i 2000 og startet flygninger den 15. januar 2001. I 2004 ble Gol børsnotert på børsen i São Paulo og New York. I slutten av mars 2007 offentliggjorde selskapet at de hadde kjøpt konkurrenten Varig.

## Eksterne lenker
* 
* Gol, kommentarer fra passasjerer
51 (tall)

**51** (**femtien**, også skrevet *enogfemti* på riksmål) er det naturlige tallet som kommer etter 50 og kommer før 52. 51 er et oddetall.

51 er atomnummeret til Antimon.

51 er LI i romertall.
Eierschecke

**Eierschecke** er en kulinarisk spesialitet fra Sachsen og Thüringen i Tyskland. Eierschecke er ei trelags kake.

Navnet skriver seg fra det øverste av de tre lagene, «der Schecke». Dette består av eggedosis med smør og sukker og vaniljepudding med stivpiska eggehvite innrørt. Det lyse midtsjiktet er en vaniljepudding med kvarg. Bunnen er av sukkerbrød eller gjærdeig. Eierschecke skjæres vanligvis i firkanter, men runde former forekommer også.

En variant er den mye flatere Freiberger Eierschecke, som lages uten kvark, men med rosiner.

## Referanser


## Eksterne lenker
* 
*Oppskrift fra Thüringen
*Oppskrift med rosiner
*Enkel oppskrift
*Svært aromatisk
53 (tall)

**53** (**femtitre**, også skrevet *treogfemti* på riksmål) er det naturlige tallet som kommer etter 52 og kommer før 54.
53 er også et primtall, det neste primtallet er 59. 53 er et oddetall.

53 er atomnummeret til jod.

53 er LIII i romertall.
Fratzen

**Fratzen** er en potetrett fra Erzgebirge i Tyskland.

Fratzen består av en blanding av kokte og rå, revne poteter, som er forma til flate kaker og stekt. Det er ikke tilsatt verken egg, mel, melk eller krydder. Kakene serveres alene eller med usukret tyttebærsyltetøy.

Fratzen med bare rå poteter kalles *Griene Fratzn* (grüne Fratzen). En annen variant av potetrett fra området hvor egg er tilsatt er klitscher.
Mickey Spillane

**Frank Morrison Spillane** (født 9. mars 1918, død 17. juli 2006), bedre kjent som **Mickey Spillane**, var en amerikansk krimforfatter, mest kjent for romanene om *Mike Hammer*. Den første av disse, *I, the Jury*, kom ut i 1946.

Om Hammer ble det også laget en TV-serie med Stacy Keach i hovedrollen. Denne har gått på norsk TV3.

## Referanser


## Eksterne lenker
*
52 (tall)

**52** (**femtito**, også skrevet *toogfemti* på riksmål) er det naturlige tallet som kommer etter 51 og kommer før 53. 52 er et partall

52 er atomnummeret til tellur.

52 er LII i romertall.

## Annet

**52** er også:

*Antallet uker i et år.
*Antallet kort i en standard kortstokk hvis man ikke teller med jokerer og eventuelle reklamekort.
*Antallet hvite tangenter på et piano.
Getzen

**Getzen** er en samlebetegnelse for ulike tradisjonelle hverdagsretter uten kjøtt eller flesk fra Erzgebirge i Tyskland. Getzen holdt liv i folk i tider da kjøtt og flesk var mangelvare.

**Kjernemelksgetzen** (Buttermilchgetzen) ble laget av en røre av rå, revne poteter og kjernemelk. Kokte poteter kunne også tilsettes. Røren ble saltet og eventuelt krydret med løk, pepper og karve, og stekt i fleskefett, smør eller olje (mest linolje) i ovn eller i Getzenpanne. Hvis mulig kunne en legge spekk eller skiver av bratwurst på toppen under steking. Kjernemelksgetzen ble servert med tyttebærsyltetøy, blåbærsyltetøy eller eplemos. I nyere tid blir røren ofte tilsatt egg eller mel.

**Blåbærgetzen** (Heidelbeergetzen) inneholder, til forskjell fra kjernemelksgetzen, ikke poteter. Det er en eggekake med mel, eggeplomme, melk, salt og eventuelt sukker. Røren dekkes med blåbær (friske eller syltede) og stekes i ovn eller i Getzenpanne. Blåbærgetzen blir servert med sukker og kanel. En annen variant er **Mehlgetzen**, der flesketerninger brukes i stedet for blåbær. I **Semmelgetzen** brukes ristet brødterninger i stedet for mel.
Zahle

**Zahle** (**Zahlé**, **Zahla** eller **Zahleh**; arabisk **زحلة**) er Libanons tredje største by. Den ligger sentralt i Bekaa-dalen, tett ved hovedveien fra Beirut til Damaskus, og har (2006) mellom 150&nbsp;000 og 200&nbsp;000. De fleste av innbyggerne er kristne.

Zahle er administrasjonssete for distriktet Zahle i guvernementet Bekaa.

## Bildegalleri

Fil:Beqaa-vineyard.JPG|Vinmarker nær Zahle


## Eksterne lenker
* Zahleh - Maallaqa - Taanayel
Neverdal

**Neverdal** er ei bygd i Meløy i Nordland. Bygda ligger på nordsida av Glomfjorden, sørøst for kommunesenteret Ørnes nordvest for industristedet Glomfjord, og har 344 innbyggere. 
Stedet ligger ved fylkesvei 17 (Kystriksveien). Fra kysten går  i nordøstlig retning.

I bygda ligger en nærbutikk, en kafé og pub og husflidsartikkelutsalg. Neverdal har kommunens største musikkorps samt båt- og velforening og idrettslag. Den kommunale Neverdal skole ble nedlagt etter vinterferien i 2019, og elevene ble da flyttet til  i Ørnes. I august 2018 startet undervisning opp i . Pinsemenigheten Sion Neverdals kirke ligger i bygda. Menigheten driver menighetsarbeid i Meløy, Rødøy og Gildeskål kommuner.

## Neverdalsturneringa
Neverdalsturneringa er ei fotballturnering, arrangert årlig siden midten av 1980-tallet, på idrettslagets kunstgressbane. Turneringa avholdes vanligvis i mai, og er for barn og ungdom i aldersgruppa fra 6 til 14 år. Turneringen har hatt opp mot 55 påmeldte lag, med cirka  spillere.
Etter avlysninger som følge av koronapandemien, ble turneringa arrangert i 2022 med 34 lag og rundt 300 spillere. 

## Historie
Neverdal har bunkersanlegg fra andre verdenskrig, samt kanonstillinger på Neverdalsneset. Det var en fangeleir her under krigen og der døde 33 fanger av russisk og ukrainsk opprinnelse. Leiren huset cirka 120 fanger på det meste. 

Elever på den nedlagte Neverdal skole har skrevet de to bøkene *Nært på Neverdal i krigsårene 40-45* og *Stedsnavn på Neverdal*.

## Fotnoter


## Referanser


## Eksterne lenker
* Neverdals hjemmeside
Reipå

**Reipå** er et tettsted i Meløy kommune i Nordland. Tettstedet har  innbyggere per 1. januar , og ligger omtrent 5 kilometer nord for kommunesenteret Ørnes. Fylkesvei 17 passerer gjennom tettstedet. Nord for Reipå ligger halvøya Kunna, som markerer skillet mellom Helgeland i sør og Salten i nord.

## Stedet
Reipå havn er Meløys største fiskerihavn. Reipå Båtforening var lokalisert samme sted, men har senere bygget egen molo. Jordbruket er preget av strukturelle endringer med flere fellesfjøs og betydelig nydyrking de senere år. Iris gjenbruksterminal er lokalisert til industriområdet, likeledes Veidekke AS, Meløy arbeidstreningssenter (MATS) og Nordland Betongssagservice. Med gang- og sykkelvei fra sentrum til Tuven, vil Tuven boligfelt utløse et betydelig antall tomter.

Reipå Idrettslag (RIL) har gressbane tett opp til forsamlingshuset Reipå bygdahus og fotballhallen «Sparebank 1 Arena». Meløy hestesportklubbs ridebane er anlagt mellom «Kystriksveien» (FV 17) og Reipå Camping. Sør for Kunna ligger Hornneset, nordre Meløys viktigste utfartsområde.

Fore kirke ligger på Reipå. Kirken er fast konsertsted under «Sommerdagan» i Meløy. Fore kirke var 100 år i 2009, og i jubileumsåret var kirken gjenstand for oppgraderinger av kirkegårdsanlegg og bygg. Jubileumsåret ble toppet med korkonserten «Menn i 100», der hundre mannssangere deltok under dirigent kantor Magne Hansen.

## Skole
Reipå skole fikk sin første Grønt Flagg-sertifisering i 2008, med fokus på søppelsortering. Skolen installerte 4 varmepumper som et resultat av arbeidet med prosjektet. 2010 jobbes det med å sikre sertifiseringen som miljøskole, noe som innebærer at skolen må arbeide med minst ett eller flere temaer i minimum seks måneder. Reipå fokuserer på fysisk aktivitet, økt fokus på å bruke kroppen mer, og redusere bilbruken. Skolen ønsker å bevisstgjøre elever og voksnes holdninger til mindre motorisert transport med gevinster i form av bedret fysisk form og redusert forurensing. Skoleåret 2010/2011 vil skolen videreføre satsingen på fysisk aktivitet, samt jobbe for å begrense papirforbruket med innføring av mer digital informasjonsformidling.

## Referanser
Halsa (andre betydninger)

**Halsa** er betegnelsen på flere steder i Norge:

* Halsa, tidligere kommune i Møre og Romsdal, fra 2020 del av Heim kommune i Trøndelag
* Halsa (Meløy), tettsted i Nordland
Harissa

:*For den tunisiske chilisaus, se [[Harissa (chili)]]*

 
**Harissa** (arabisk **حريصا**) er en liten landsby og et viktig katolsk valfartssted i Libanon. Beliggenheten er høyt opp i åsene over havnebyen Jounieh nord for Beirut, med en fantastisk utsikt over middelhavskysten fra Beirut og nordover mot Jbeil. 

Et midtpunkt er en stor 15-tonns hvitmalt bronsestatue av jomfru Maria *(Vår Frue av Libanons dronning)* med utstrakte armer. Den ligger tett ved der gondolbanen fra Jounieh kommer opp. Inne i statuens basis er det et lite kapell. I nærheten ligger den to store basilikaer, en modernistisk maronittisk-katolsk og en bysantinskpreget melkittisk-katolsk. 

Pave Johannes Paul II besøkte Harissa den 10. mai 1997. 

## Eksterne lenker
* 
* Vår Frue av Libanon – Harissa
* OpusLibani
* Pope's visit in Lebanon
Klitscher

**Klitscher** eller **Ardäppelklitscher** er en potetrett fra Erzgebirge i Tyskland.

Klitsher er en type potetkaker som lages av ei røre av rå og kokte, revne poteter. Røra kan inneholde løk, kvarg, kjernemelk eller karve. Til forskjell fra Fratzen inneholder klitscher egg. Røra formes til flate kaker på størrelse med en asjett, og stekes i fett. Som tilbehør serveres eplemos eller sukker. Vårsalat («Rawinzeln» på erzgebirgisk) er også hyppig brukt som tilbehør.

Klitscher med bare kokte poteter kalles *Goldene Klitscher*. Klitscher som inneholder sauerkraut benevnes *Saure Klitscher*.
Jounieh

**Jounieh** (arabisk **جونيه**) er en havneby ved Libanons middelhavskyst ca. 15 km nord for Beirut. 

Jounieh er administrasjonssete for distriktet Keserwan i guvernementet Keserwan-Jbeil.

Byen er kjent for sine strandrestauranter og feriesteder, nattklubber, og for sin gamle *[[souk]]*, ferge og for gondolbanen *(le téléphérique)* som går opp til det katolske valfartstedet for *Vårt Frue av Libanon* i landsbyen Harissa. På veien opp mot Harissa ligger også, Bkerké, den maronittisk-katolske patriarks residens og den maronittiske kirkes hovedsete. 

## Eksterne lenker
* Jounieh kommunes nettsted
Antelias

**Antelias** eller **Antilyas** (arabisk: أنطلياس ) er en by i Libanon, umiddelbart (5 km) nord for Beirut. Navnet er opprinnelig gresk ἀντήλιος, satt sammen av ordene ἀντί(anti) som betyr «mot» og ἥλιος (helios) som betyr «sol».

Byens befolkning er i hovedsak kristne: maronitter, orientalske katolikker, gresk-ortodokse og armensk ortodokse. Byen er sete for den armenske catholicos av Kilikia, noe som gjør den til en av den armenske kirkes to hovedseter. Siden 1995 har Aram I vært catholicos av Antelias. 

Byen ligger ved middelhavet, ved utløpet av elven med samme navn. Byen er kjent for den maronittiske klosteret St Elié-klosteret.
Liggetralle

**Liggetralle ** er et hjelpemiddel for personer som har problemer med å sitte, og som heller ikke kan gå over lengre avstander. En liggetralle er laget som en rullestol med liggebenk i stedet for sete. Liggetrallen brukes til forflytning av personer som lider av sittehemning. Redusert sitteevne er den mest typiske funksjonshemning som rammer personer med rygglidelser. Personer med alvorlige og omfattende ryggproblemer har gjerne nedsatt både sitte- og bevegelsesevne. Liggetralle må iblant også benyttes av personer med alvorlig trykkskade hvor totalavlastning av setepartiet er helt nødvendig i rehabiliteringsprosessen. 

## Finansiering
Liggetralle er et forflytningshjelpemiddel og vil som regel ble finansiert for brukeren gjennom hjelpemiddelsentralen i det enkelte fylket. Hjelpemiddelsentralene hører inn under NAV.

## Liggetraller og universell utforming
Ryggforeningen i Norge har i en rekke tilfeller påpekt at liggetraller må tas i betraktning ved gjennomføring og lov- og forskriftsarbeidet rundt universell utforming.

## Se også
* Rullestol

## Referanser


## Eksterne lenker
* Sitteproblemer
This Little Wiggy

«***This Little Wiggy***» er den attende episoden av den niende sesongen av TV-serien *[[Simpsons]]*. Den er den andre episoden som har handlingen sentrert rundt figuren Ralph Wiggum, den første var «*[[I Love Lisa]]*».

## Handling

Da Marge forstår at Ralph Wiggum ikke har noen venner, mye likt slik hun selv hadde det som barn, arrangerer hun det slik at han får tilbringe tid sammen med Bart. Bart er ikke særlig glad for opplegget, men ser det etterhvert som en fordel da han oppdager at Ralphs far har en nøkkel som kan åpne samtlige dører i Springfield. Bart og Ralph stjeler derfor nøkkelen, og etter å ha støtt på bøllene Nelson, Jimbo, Kearney og Dolph fra Springfield barneskole, drar de seks guttene til et ubrukt fengsel. Da Ralph protesterer stikker bøllene av, men ikke før de har kastet nøkkelen inn i fengselet. Ralph og Bart må gå inn etter det, men i prosessen slår de på den elektriske stolen.

Senere, mens de er hjemme hos familien Simpson, får Bart og Ralph høre at fengselet skal settes i drift igjen. Borgermester Quimby setter seg til og med ned i den elektriske stolen som et PR-stunt,  uvitende om at den faktisk fungerer. Bart og Ralph greier ikke å ringe til fengselet for å advare borgermesteren, men Ralph påpeker at Lisa sikkert vet en måte de kan advare ham på. Hun avfyrer en liten rakett med en advarsel festet til, men raketten bommer på fengselet. Den lander imidlertid i Springfield atomkraftverk, og slår av strømmen til fengselet. På dette tidspunktet var Quimby i ferd med å bli drept av den kraftige elektriske strømmen i stolen, men han overlever takket være Lisa. Senere gratulerer familien Simpson Ralph med at han kom på å spørre Lisa om hjelp. Lisa, som først er forvirret over at hun ikke får anerkjennelse for å ha sendt avgårde raketten, blir påminnet av Bart at det er sjelden Ralph får høre lovord, og at han trenger litt anerkjennelse. Lisa blir derfor med på å gratulere ham.
Baabda

**Baabda** (arabisk **بعبدا**) er en liten by i fjellhellingen øst for Beirut i Libanon Den er administrasjonssete for distriktet Baabda i guvernementet  Libanonfjellene.

Her ligger det libanesiske presidentpalasset.
Sayda (Libanon)

**Sayda** (tidligere **Sidon**; arabisk: صيدا – *Ṣaydā*) er Libanons tredje største by.  Den ligger ved middelhavskysten sør i landet, mellom Tyr og Beirut.  

Sayda er administrasjonssete for distriktet Sayda og guvernementet Sør-Libanon, og ligger cirka 40 km fra Beirut.

Sayda er en veldig gammel by, og har en historie som strekker seg helt tilbake til oldtiden. I første mosebok er Sidon (stamfaren til sidonerne) den førstefødte sønnen til Kanaan, som var sønn til Kam. Sidon var derfor oldebarn til Noah. Byen har tilhørt både Aleksander den store og Herodes, i tillegg til at den har vært både en muslimsk og en kristen by.

Sigurd Jorsalfare med en flåte på 60 skip stormet byen høsten 1110. Etter at Sayda falt fikk de en flis av Kristi kors som relikvie av kong Baldvin I av Jerusalem.

## Referanser


## Eksterne lenker
*
Jal el Dib

**Jal el Dib** (arabisk: جل الديب) er en landsby på Libanons middelhavskyst som er vokst sammen med Beirut (10 bilminutter og 8 km mot sør) og blitt en av den libanesiske hovedstadens forsteder.